Κινέζικη αστρολογία

Η Κινέζικη Αστρολογία βασίζεται σε έναν 12ετή κύκλο. Κάθε ένα από τα 12 έτη του κύκλου παίρνει το όνομα ενός από τα 12 ζώδια του Κινέζικου ωροσκοπίου. Κάθε ζώδιο έχει την δική του προσωπικότητα και μερικές ξεχωριστές ιδιότητες. Τα 12 ζώδια της Κινέζικης αστρολογίας θεωρείται ότι αποτελούν σημαντικό παράγοντα του ανθρώπινου τρόπου ζωής και επηρεάζουν τα άτομα σε όλη τη διάρκεια της ζωής τους.

Στη Κινέζικη αστρολογία δεν υπάρχουν αντιστοιχίες ανάμεσα στα ζώδια και σε αστερισμούς όπως συμβαίνει με την δυτική αστρολογία. Ωστόσο, οι Κινέζοι αστρολόγοι ανέκαθεν παρατηρούσαν τις κινήσεις των αστερισμών και των πλανητών.

 Γενικές πληροφορίες 
Οι αρχαίοι Κινέζοι αστρονόμοι αποκαλούσαν τους 5 κύριους πλανήτες του ηλιακού μας συστήματος με το όνομα του συμπαντικού στοιχείου που αυτοί αντιπροσώπευαν:

ΣΗΜΕΙΩΣΗ: Τα πέντε στοιχεία παρουσιάζονται με την σειρά που χρησιμοποιούνται στο σύστημα Κινέζικης αστρολογίας. Κατά μερικούς ερμηνευτές το Μέταλλο προηγείται του Ξύλου.
 Δίας — Ξύλο
 Άρης — Φωτιά
 Κρόνος — Γη
 Αφροδίτη — Μέταλλο
 Ερμής — Νερό

Σύμφωνα με την Κινέζικη αστρολογία, το πεπρωμένο ενός ανθρώπου μπορεί να οριοθετηθεί και να αποκαλυφθεί από τη θέση των πλανητών, του φεγγαριού, του ηλίου και άλλων αστρικών σωμάτων (π.χ. κομήτες) την ώρα γέννησης του ατόμου. Το σύστημα των κύκλων με τα 12 έτη βασίζεται στην τροχιά του πλανήτη Δία. Ακολουθώντας την τροχιά του πλανήτη οι αστρονόμοι χώρισαν τον ζωδιακό κύκλο σε 12 ίσα τμήματα που αποτελούν τα 12 έτη κάθε κύκλου. 

 Κινέζικο ημερολόγιο (ή Ημερολόγιο του Ήλιου και του Φεγγαριού) 
Το Κινέζικο ημερολόγιο βασίζεται σε εποχές των 60 χρόνων και αποτελείται από πέντε 12ετής κύκλους (5Χ12=60). Ο κάθε ένας από τους πέντε κύκλους είναι στην ουσία συνδυασμός περισσότερων κύκλων που αλληλεπιδρούν μεταξύ τους. Για παράδειγμα έχουμε τον κύκλο των πέντε συμπαντικών στοιχείων (ή κύκλο των δέκα τμημάτων, ή ουράνιο κύκλο) που αποτελείται από τα πέντε στοιχεία (Ξύλο, Φωτιά, Γη, Μέταλλο, Νερό) στην Γιν και στην Γιανγκ μορφή τους (Γιν Ξύλο, Γιανγκ Ξύλο, Γιν Φωτιά, Γιανγκ Φωτιά κλπ). 

Ένας άλλος κύκλος που αλληλεπιδρά με τον κύκλο των πέντε στοιχείων είναι ο κύκλος των 12 ζωδίων (ή κύκλος των δώδεκα τμημάτων ή γήινος κύκλος, 12Χ5=60). Τα ζώδια αυτά είναι με τη σειρά που παρουσιάζονται: Ποντικός, Βουβάλι, Τίγρης, Κουνέλι, Δράκος, Φίδι, Άλογο, Πρόβατο, Πίθηκος, Πετεινός, Σκύλος, Γουρούνι.

Ο συνδυασμός των παραπάνω κύκλων σχηματίζει τις εποχές δηλαδή τους μεγάλους κύκλους των 60 χρόνων στους οποίους βασίζεται το Κινέζικο ημερολόγιο. Το ημερολόγιο ξεκινά με την χρονιά του Γιανγκ Ποντικού του Ξύλου συνεχίζει με την χρονιά Γιν Βουβαλιού του Ξύλου, έπειτα με την χρονιά Γιανγκ Τίγρης της Φωτιάς και Γιν Κουνέλι της Φωτιάς. Συνεχίζοντας με αυτό τον τρόπο φτάνουμε στις δύο τελευταίες χρονιές κάθε 60ετούς εποχής που είναι η χρονιά Γιανγκ του Σκύλου του νερού και η χρονιά Γιν του Γουρουνιού του νερού. Σύμφωνα με τα παραπάνω κάθε κύκλος των 60 χρόνων (εποχή) ξεκινά πάντα με την χρονιά Γιανγκ Ποντικού του Ξύλου και τελειώνει πάντα με τη χρονιά Γιν Γουρουνιού του νερού. Επίσης κάθε ένα από τα 12 ζώδια πέφτει μόνο σε χρονιές Γιν ή μόνο σε χρονιές Γιανγκ. Για παράδειγμα ο Ποντικός εμφανίζεται μόνο σε χρονιές Γιανγκ ενώ το Βουβάλι μόνο σε χρονιές Γιν. Η πιο πρόσφατη εποχή ξεκίνησε το 1984 και θα διαρκέσει 60 χρόνια, δηλαδή μέχρι το 2043. Τα χαρακτηριστικά αυτής της εποχής παρουσιάζονται στον παρακάτω πίνακα.

 Πίνακας εποχής τους Κινέζικου ημερολογίου 
Ο παρακάτω πίνακας παρουσιάζει την εποχή (ή 60ετή κύκλο) από το 1984 έως το 2043 σε σχέση με το δυτικό ημερολόγιο. Δείχνει δηλαδή εκτός από τα στοιχεία Κινέζικης αστρολογίας πότε κάθε Κινέζικη χρονιά ξεκινά με βάση το δυτικό ημερολόγιο.

Σημείωση: Τα Κινέζικα σύμβολα στον πίνακα είναι ειδικά σύμβολα που χρησιμοποιούνται αποκλειστικά στην Κινέζικη αστρολογία 

 ΧρονιάΣυμπαντικό στοιχείο Φύση Γιν ΓιανγκΑστρολογικό σύμβολοΚινέζικο ζώδιο1Φεβ. 02 1984 - Φεβ. 19 1985 Ξύλο  Γιανγκ 子 Ποντικός 🐁2Φεβ. 20 1985 - Φεβ. 08 1986 Ξύλο   Γιν丑 Βουβάλι🐂3Φεβ. 09 1986 - Ιαν. 28 1987 Φωτιά  Γιανγκ 寅 Τίγρης 🐅4Ιαν. 29 1987 - Φεβ. 16 1988 Φωτιά  Γιν 卯 Κουνέλι🐇5Φεβ. 17 1988 - Φεβ. 05 1989 Γη  Γιανγκ 辰 Δράκος 🐉6Φεβ. 06 1989 - Ιαν. 26 1990 Γη  Γιν 巳 Φίδι 🐍7Ιαν. 27 1990 - Φεβ. 14 1991 Μέταλλο  Γιανγκ 午 Άλογο 🐎8Φεβ. 15 1991 - Φεβ. 03 1992 Μέταλλο  Γιν 未 Πρόβατο 🐑9Φεβ. 04 1992 - Ιαν. 22 1993 Νερό  Γιανγκ 申 Πίθηκος 🐒10Ιαν. 23 1993 - Ιαν. 01 1994  Νερό  Γιν 酉 Πετεινός 🐓11Ιαν. 02 1994 - Ιαν. 30 1995 Ξύλο  Γιανγκ 戌 Σκύλος 🐕12Ιαν. 31 1995 - Φεβ. 18 1996 Ξύλο  Γιν 亥 Γουρούνι 🐖13Φεβ. 19 1996 - Φεβ. 06 1997 Φωτιά  Γιανγκ 子 Ποντικός 🐁14Φεβ. 07 1997 - Ιαν. 27 1998 Φωτιά  Γιν 丑 Βουβάλι 🐂15Ιαν. 28 1998 - Φεβ. 15 1999 Γη  Γιανγκ 寅 Τίγρης 🐅16Φεβ. 16 1999 - Φεβ. 04 2000 Γη  Γιν 卯 Κουνέλι 🐇17Φεβ. 05 2000 - Ιαν. 23 2001 Μέταλλο  Γιανγκ 辰 Δράκος 🐉18Ιαν. 24 2001 - Φεβ. 11 2002 Μέταλλο  Γιν 午 Φίδι 🐍19Φεβ. 12 2002 - Ιαν. 31 2003 Νερό  Γιανγκ 巳Άλογο 🐎20Φεβ. 01 2003 - Ιαν. 21 2004 Νερό  Γιν 未 Πρόβατο 🐑21Ιαν. 22 2004 - Φεβ. 08 2005 Ξύλο  Γιανγκ 申 Πίθηκος 🐒22Φεβ. 09 2005 - Ιαν. 28 2006 Ξύλο  Γιν 酉 Πετεινός 🐓23Ιαν. 29 2006 - Φεβ. 17 2007 Φωτιά  Γιανγκ 戌 Σκύλος 🐕24Φεβ. 18 2007 - Φεβ. 06 2008 Φωτιά  Γιν 亥 Γουρούνι 🐖25Φεβ. 07 2008 - Ιαν. 25 2009 Γη  Γιανγκ 子 Ποντικός 🐁26Ιαν. 26 2009 - Φεβ. 13 2010 Γη  Γιν 丑 Βουβάλι 🐃27Φεβ. 14 2010 - Φεβ. 02 2011 Μέταλλο  Γιανγκ 寅 Τίγρης 🐅28Φεβ. 03 2011 - Ιαν. 22 2012 Μέταλλο  Γιν 卯 Κουνέλι 🐇29Ιαν. 23 2012 - Φεβ. 09 2013 Νερό  Γιανγκ 辰 Δράκος 🐉30Φεβ. 10 2013 - Ιαν. 30 2014 Νερό  Γιν 午Φίδι 🐍31Ιαν. 31 2014 - Φεβ. 18 2015 Ξύλο  Γιανγκ 巳 Άλογο 🐎32Φεβ. 19 2015 - Φεβ. 07 2016 Ξύλο  Γιν 未 Πρόβατο 🐑33Φεβ. 08 2016 - Ιαν. 27 2017 Φωτιά  Γιανγκ 申 Πίθηκος 🐒34Ιαν. 28 2017 - Φεβ. 18 2018 Φωτιά  Γιν 酉 Πετεινός 🐓35Φεβ. 19 2018 - Φεβ. 04 2019 Γη  Γιανγκ 戌 Σκύλος 🐕36Φεβ. 05 2019 - Ιαν. 24 2020 Γη  Γιν 亥 Γουρούνι 🐖37Ιαν. 25 2020 - Φεβ. 11 2021 Μέταλλο  Γιανγκ 子 Ποντικός 🐁38Φεβ. 12 2021 - Ιαν. 31 2022 Μέταλλο  Γιν 丑 Βουβάλι 🐃39Φεβ. 01 2022 - Ιαν. 21 2023 Νερό  Γιανγκ 寅 Τίγρης 🐅40Ιαν 22 2023 - Φεβ. 09 2024 Νερό  Γιν 卯 Κουνέλι 🐇41Φεβ. 10 2024 - Ιαν. 28 2025 Ξύλο  Γιανγκ 辰 Δράκος 🐉42Ιαν. 29 2025 - Φεβ. 16 2026 Ξύλο  Γιν 午 Φίδι 🐍43Φεβ. 17 2026 - Φεβ. 05 2027 Φωτιά  Γιανγκ 巳Άλογο 🐎44Φεβ. 06 2027 - Ιαν. 25 2028 Φωτιά  Γιν 未 Πρόβατο 🐑45Ιαν. 26 2028 - Φεβ. 12 2029 Γη  Γιανγκ 申 Πίθηκος 🐒46Φεβ. 13 2029 - Φεβ. 02 2030 Γη  Γιν 酉 Πετεινός 🐓47Φεβ. 03 2030 - Ιαν. 22 2031 Μέταλλο  Γιανγκ 戌 Σκύλος 🐕48Ιαν. 23 2031 - Φεβ. 10 2032 Μέταλλο  Γιν 亥 Γουρούνι 🐖49Φεβ. 11 2032 - Ιαν. 30 2033 Νερό  Γιανγκ 子 Ποντικός 🐁50Ιαν. 31 2033 - Φεβ. 18 2034 Νερό  Γιν 丑 Βουβάλι 🐃51Φεβ. 19 2034 - Φεβ. 07 2035 Ξύλο  Γιανγκ 寅 Τίγρης 🐅52Φεβ. 08 2035 - Ιαν. 27 2036 Ξύλο  Γιν 卯 Κουνέλι 🐇53Ιαν. 28 2036 - Φεβ. 14 2037 Φωτιά  Γιανγκ 辰 Δράκος 🐉54Φεβ. 15 2037 - Φεβ. 03 2038 Φωτιά  Γιν 午 Φίδι 🐍55Φεβ. 04 2038 - Ιαν. 23 2039 Γη  Γιανγκ 巳Άλογο 🐎56Ιαν. 24 2039 - Φεβ. 11 2040 Γη  Γιν 未 Πρόβατο 🐑57Φεβ. 12 2040 - Ιαν. 31 2041 Μέταλλο  Γιανγκ 申 Πίθηκος 🐒58Φεβ. 01 2041 - Ιαν. 21 2042 Μέταλλο  Γιν 酉 Πετεινός 🐓59Ιαν 22 2042 - Φεβ. 09 2043 Νερό  Γιανγκ 戌 Σκύλος 🐕60Φεβ. 10 2043 - Ιαν. 29 2044 Νερό  Γιν 亥 Γουρούνι 🐖

 Τα πέντε συμπαντικά στοιχεία 
Οι φύσεις Γιν και Γιανγκ μοιράζονται στα πέντε συμπαντικά στοιχεία (Ξύλο, Φωτιά, Γη, Μέταλλο, Νερό) και το αποτέλεσμα εφαρμόζεται πάνω στα 12 ζώδια του Κινέζικου ωροσκοπίου. Η φύση Γιν ή Γιανγκ και το συμπαντικό στοιχείο είναι καθοριστικοί παράγοντες που επηρεάζουν τις ιδιότητες και τα χαρακτηριστικά των ζωδίων. Έτσι κάθε ένα από τα 12 ζώδια έχει το δικό του στοιχείο του και την δική του φύση Γιν΄Γιανγκ. 

Αν και χρησιμοποιούμε τον όρο συμπαντικά στοιχεία, η ακριβής μετάφραση της Κινέζικης λέξης είναι "αλλαγή της υπαρξιακής κατάστασης" ή "μεταμόρφωση της ύπαρξης". Τα πέντε συμπαντικά στοιχεία δεν έχουν σχέση με τα τέσσερα στοιχεία της δυτικής κουλτούρας (Γη, Αέρας, Φωτιά, Νερό). Οι δυτικοί βλέπουν τα τέσσερα στοιχεία ως δομικούς παράγοντες της ύλης. Οι Κινέζοι βλέπουν τα πέντε στοιχεία ως ενεργειακές δυνάμεις που αλλάζουν μορφές και μετακινούνται συνεχώς. 

Η ισορροπία ανάμεσα στις φύσεις Γιν Γιανγκ και στα πέντε συμπαντικά στοιχεία μπορούν να είναι εξαιρετικά ευεργετική και αποτελεσματική για κάθε άτομο και μπορεί να το οδηγήσει στην ολοκλήρωση. Τα πέντε στοιχεία παίζουν ιδιαίτερα σημαντικό ρόλο και στις τεχνικές Φενγκ Σούι (Feng Shui). Εκεί κάθε στοιχείο είναι συνδεδεμένο με ένα συγκεκριμένο σημείο του ορίζοντα.

 木 Ξύλο 🪵 
 Ανατολή（東）
 Άνοιξη（春）
 Πράσινος Δράκος（青龍）
 Δίας （木星）
 Πράσινο（緑）
 Συκώτι（肝） 
 Γενναιοδωρία, Ζέστη, Πειστικότητα, Συνεργασία, Επέκταση, Ανάπτυξη 

Το Ξύλο κυβερνά, το Κουνέλι και τον Δράκο.

 火 Φωτιά 🔥 
 Νότος（南）
 Καλοκαίρι（夏）
 Κόκκινο πουλί（朱雀）
 Άρης（火星）
 Κόκκινο（赤）
 Κυκλοφορικό και καρδιά（心）
 Δυναμισμός, Ανθρωπισμός, Επιχειρηματικότητα, Περιπέτεια

Η φωτιά κυβερνά το Φίδι, το Άλογο και τη Τίγρη.

 土 Γη 🌍 
 Μέση（中）
 Όλες οι εποχές
 Κίτρινος δράκος（黄龙）
 Κρόνος（土星）
 Κίτρινο（意）
 Πεπτικό σύστημα, σπλήνα（脾）, στομάχι（胃）
 Δύναμη, Υπομονή, Πόλεμος, Υπερηφάνεια, Σταθερότητα, Εργατικότητα, Φιλοδοξία, Ενέργεια, Κατάκτηση

Η Γη κυβερνά τον Πετεινό, το Βουβάλι Η Γη επηρεάζει και τα 12 ζώδια του Κινέζικου ωροσκοπίου και τους προσδίδει επιπλέον ιδιότητες.

 金 Μέταλλο χρυσό 〽️ 
 Δύση（西）
 Φθινόπωρο（秋）
 Λευκή Τίγρης（白虎）
 Αφροδίτη（金星）
 Άσπρο（白） 
 Αναπνευστικό σύστημα και πνευμόνια（肺）
 Αποφασιστικότητα, Αυτοπεποίθηση, Ανεξαρτησία, Φιλοσοφία, Σεβασμός

Το Μέταλλο κυβερνά τον Πίθηκο, τον Πετεινό, τον Σκύλο και το Πρόβατο.

 水 Νερό 💦 
 Βορράς(北）
 Χειμώνας（冬）
 Μαύρη χελώνα（玄武）
 Ερμής（水星）
 μαύρο（黑）
 Οστά（骨）Απεκριτικό σύστημα
 Μυστικοπάθεια, Αυτοκαταστροφικός, Γοητεία, Έμπνευση, Απάτη, Αγριότητα, Ευαισθησία, Δημιουργικότητα

Το Νερό κυβερνά τον Ποντικό, το Βουβάλι και το Γουρούνι.

 Τα 12 ζώδια του Κινέζικου ωροσκοπίου 
Στην Κινέζικη αστρολογία τα 12 ζώδια αναπαρίστανται από 12 ζώα ή πλάσματα και αντιπροσωπεύουν 12 διαφορετικούς τύπους προσωπικότητας. Κατά παράδοση ο ζωδιακός κύκλος ξεκινάει με τον Ποντικό και τελειώνει με το Γουρούνι ενώ υπάρχουν πολλοί θρύλοι για το πως προέκυψε αυτή η σειρά των ζωδίων.

 Ποντικός (Γιανγκ, 1η Τριάδα, Νερό): Συστηματικός, χαρισματικός, βιομηχανικός, γοητευτικός, πειθαρχημένος, κοινωνικός. Επίσης, εκμεταλλευτής, εγωιστής, κριτικός, κάθετος, ανελέητος.
 Βουβάλι (Γιν, 2η Τριάδα, Νερό): Ήρεμο, μεθοδικό, υπομονετικό, εργατικό, φιλόδοξο, σταθερό, μετριόφρων, λογικό. Επίσης, πεισματάρικο, στενόμυαλο, υλιστικό, απαιτητικό.
 Τίγρης (Γιανγκ, 3η Τριάδα, φωτιά): Απρόβλεπτη, επαναστατική, πολύχρωμη, δυνατή, παθιασμένη, τολμηρή, ειλικρινής, ανθρωπίστρια, γενναιόδωρη. Επίσης, ανυπόμονη, βιαστική, εγωίστρια, καταστροφική.
 Κουνέλι (Γιν, 4η Τριάδα, Ξύλο): Καλόκαρδο, ευαίσθητο, ευγενικό, εκλεκτικό, προσεκτικό, καλλιτεχνικό, τρυφερό, αυτόνομο, ευέλικτο. Επίσης, τεμπέλικο, καιροσκοπικό, υπερβολικό, ευερέθιστο.
 Δράκος (Γιανγκ, 1η Τριάδα, Ξύλο): Δυνατός, ανεξάρτητος, υπερήφανος, ευγενής, παθιασμένος, αποφασιστικός, ηγετικός, φιλόδοξος γενναιόδωρος, πιστός. Επίσης, τυραννικός, απαιτητικός, εκκεντρικός, προκατειλημμένος, δογματικός, βίαιος.
 Φίδι (Γιν, 2η Τριάδα, Φωτιά): Σκεπτόμενο, σοφό, μυστικοπαθές, μυστηριακό, ευγνώμων, αισθητικό, δημιουργικό, φιλόδοξο, υπεύθυνο, ήρεμο, δυνατό, επίμονο. Επίσης, μοναχικό, απρόσωπο, κατοχικό, ηδονιστικό, αμφίβολο.
 Άλογο (Γιανγκ, 3η Τριάδα, Φωτιά): Χαρούμενο, δημοφιλές, προσαρμόσιμο, γήινο, ομιλητικό, μαγνητικό, έξυπνο, ευέλικτο, ανοιχτόμυαλο. Επίσης, αγωνιώδες, αγχωτικό, αγενές, πεισματάρικο, παραπονιάρικο, ασταθές.
 Πρόβατο (Γιν, 4η Τριάδα, μέταλλο): Δίκαιο, ειλικρινές, συμπαθητικό, ντροπαλό, καλλιτεχνικό, δημιουργικό, ευγενικό, με κατανόηση, αποφασιστικό, ειρηνικό, γενναιόδωρο, ασφαλές. Επίσης, αναποφάσιστο, παθητικό, ανήσυχο, απαισιόδοξο, υπερευαίσθητο, παραπονιάρικο.
 Πίθηκος (Γιανγκ, 1η Τριάδα, Μέταλλο): Εφευρετικός, παρακινητής, ταχύς, ευέλικτος, αυτόνομος, κοινωνικός, ευγενικός, αντικειμενικός, αγωνιστής. Επίσης, εγωιστής, ματαιόδοξος, απατηλός, ζηλιάρης, καχύποπτος.
 Πετεινός (Γιν, 2η Τριάδα, Μέταλλο): Γλυκός, καθαρός, οργανωτικός, ανεξάρτητος, αποφασιστικός, τελειομανής, πρακτικός, επιστημονικός, υπεύθυνος. Επίσης, συντηρητικός, κριτικός, πουριτανικός, υπερήφανος, εγωιστής.
 Σκύλος (Γιανγκ, 3η Τριάδα, Μέταλλο) Ειλικρινής, έξυπνος, ευθύς, πιστός, δίκαιος, γοητευτικός, αληθινός, κοινωνικός, ιδεαλιστής, ανοιχτόμυαλος, ηθικός, πρακτικός. Επίσης, κυνικός, τεμπέλης, κρύος, κριτικός, απαισιόδοξος, ανήσυχος, φασαρτζής.
 Γουρούνι (Γιν, 4η Τριάδα, Νερό): Ειλικρινές, απλό, κοινωνικό, ειρηνικό, υπομονετικό, πιστό, εργατικό, έμπιστο, ήρεμο, σκεπτόμενο, παθιασμένο, ευφυές. Επίσης υλιστικό, ανήσυχο, φοβιτσιάρικο. 

Σύμφωνα με την Κινέζικη αστρολογία το ζώδιο που κυβερνούσε τη χρονιά που γεννήθηκες αντιπροσωπεύει τον τρόπο που οι άλλοι σε βλέπουν σαν άτομο. Επίσης φανερώνει πως παρουσιάζεις εσύ τον εαυτό σου προς τα έξω. Υπάρχει μια παρεξήγηση ότι το Κινέζικο ζώδιο που κυβερνά την χρονιά γέννησης (εξωτερικό ζώδιο) ενός ατόμου είναι και το μόνο που υπάρχει. Ωστόσο υπάρχει και μια κατηγοριοποίηση των ζωδίων ανάλογα με τον μήνα (εσωτερικό ζώδιο) και την ώρα (μυστικό ζώδιο) που γεννήθηκε το άτομο. Άρα κάθε άτομο μπορεί να βρίσκεται κάτω από την επιρροή τριών ή λιγότερων ζωδίων. ένα ζώδιο ανάλογα με τη χρονιά που γεννήθηκε, ένα ζώδιο ανάλογα με τον μήνα που γεννήθηκε και ένα ζώδιο ανάλογα με την ώρα που γεννήθηκε.

Έτσι για παράδειγμα ενώ ένα άτομο μπορεί να εμφανίζεται σαν Δράκος (γεννημένο σε χρονιά του Δράκου) μπορεί να είναι και Φίδι (αν γεννήθηκε σε μήνα του Φιδιού) και επίσης Βουβάλι (αν γεννήθηκε σε ώρα του Βουβαλιού). Οι συνδυασμοί που προκύπτουν από αυτό το σύστημα με τα τρία ζώδια είναι 8640 (5 στοιχεία Χ 12 ζώδια, 12 μήνες, 2 ώρες Χ 12 ζώδια). Άρα το σύστημα Κινέζικης αστρολογίας σε πρώτη φάση περιέχει 8640 τύπους στους οποίους μπορεί να ανήκει ένα άτομο. 

 Οι 12 μήνες και τα ζώδια του Κινέζικου ωροσκοπίου 
Όπως αναφέρθηκε παραπάνω ανάλογα με τον μήνα που έχει γεννηθεί ένα άτομο, υπάρχει το αντίστοιχο του ζώδιο του Κινέζικου ωροσκοπίου. Αυτό είναι το λεγόμενο εσωτερικό ζώδιο. Το εσωτερικό ζώδιο του ατόμου φανερώνει τις ανησυχίες του, τα ταλέντα και τις κλίσεις του. Επίσης σχετίζεται με την ερωτική του ζωή και τις διαπροσωπικές σχέσεις. Παίζει εξίσου σημαντικό ρόλο με το κύριο ζώδιο (εξωτερικό ζώδιο) με βάση τη χρονιά γέννησης.

Οι μήνες με βάση το Κινέζικο ημερολόγιο διαφέρουν σε σχέση με τους μήνες του δυτικού. Βασίζονται στον ηλιακό κύκλο και την τροχιά και φάση του φεγγαριού. Στον παρακάτω πίνακα φαίνεται η διάρκεια των Κινέζικων μηνών. Επίσης φαίνεται πως τα 12 ζώδια είναι συνδεδεμένα με τους μήνες του Κινέζικου ημερολογίου και τους μήνες του κλασικού δυτικού ημερολογίου.

 Μήνας Κινέζικου ημερολογίουΜήνας Δυτικού ημερολογίουΣυμπαντικό στοιχείο του μήναΕποχή του χρόνου1Μήνας του Ποντικού (7 Δεκ. - 5 Ιαν.) ΔεκέμβριοςΝερόχειμώνας ❄️1Μήνας του Βουβαλιού (6 Ιαν. - 3 Φεβ.) ΙανουάριοςΝερόχειμώνας ❄️ 1Μήνας της Τίγρης (4 Φεβ. - 5 Μαρ.) ΦεβρουάριοςΞύλοάνοιξη 
🌷1Μήνας του Κουνελιού (6 Μαρ. - 4 Απρ.) ΜάρτιοςΞύλοάνοιξη 
🌷1Μήνας του Δράκου (5 Απρ. - 4 Μάϊ.) ΑπρίλιοςΦωτιάάνοιξη 
🌷1Μήνας του Φιδιού(5 Μάϊ. - 5 Ιουν.) ΜάϊοςΦωτιάΚαλοκαίρι ☀️1Μήνας του Αλόγου(6 Ιουν. - 6 Ιούλ.) ΙόύνιοςΦωτιάΚαλοκαίρι ☀️1Μήνας του Προβάτου (7 Ιούλ. - 6 Αυγ.) ΙούλιοςΜέταλλοΚαλοκαίρι ☀️1Μήνας του Πίθηκος (7 Αυγ. - 7 Σεπ.) ΑυγουστοςΜέταλλοφθινόπωρο 🍂1Μήνας του Πετεινού (8 Σεπ. - 7 Οκτ.) ΣεπτέμβριοςΜέταλλοφθινόπωρο 🍂1Μήνας του Σκύλου (8 Οκτ. - 6 Νοέ. ΟκτώβριοςΜέταλλοφθινόπωρο 🍂1Μήνας του Γουρουνιού (7 Νοέ - 6 Δεκ. ΝοέμβριοςΝερόχειμώνας ❄️

 Οι ώρες - το μυστικό ζώδιο 
Στη Κινέζικη αστρολογία υπάρχει αντιστοιχία των 12 ζωδίων με τις ώρες της ημέρας. Κάθε ζώδιο συνδέεται με ένα δίωρο χρονικό διάστημα (2 ώρες Χ 12 ζώδια = 24 ώρες). Το ζώδιο που προκύπτει από την ώρα γέννησης ενός ατόμου είναι το μυστικό (και πιο σημαντικό) ζώδιο. Σχετίζεται με την πραγματική φύση του ατόμου ή αλλιώς την πραγματική του αναπαράσταση στον φυσικό κόσμο. Είναι το ζώδιο που δείχνει τον πραγματικό χαρακτήρα του ατόμου. Όπως γίνεται εύκολα αντιληπτό, το μυστικό ζώδιο βασίζεται στην θέση του ήλιου στον ουρανό.

 23:00 - 01:00: 子 Ποντικός 🐁
 01:00 - 03:00: 丑 Βουβάλι 🐂
 03:00 - 05:00: 寅 Τίγρης 🐆
 05:00 - 07:00: 卯 Κουνέλι 🐇
 07:00 - 09:00: 辰 Δράκος 🐉
 09:00 - 11:00: 巳 Φίδι 🐍
 11:00 - 13:00: 午 Άλογο 🐎
 13:00 - 15:00: 未 Πρόβατο 🐑
 15:00 - 17:00: 申 Πίθηκος 🐒
 17:00 - 19:00: 酉 Πετεινός 🐓
 19:00 - 21:00: 戌 Σκύλος 🐕
 21:00 - 23:00: 亥 Γουρούνι 🐖

Για άτομο που γεννήθηκε στην Αθήνα, οι σχετικοί χρόνοι είναι: http://traditionalfengshui.co.za/fourpillarssoftware.htm

 Επίσημη ώρα Θερινή ώρα 23:25 - 01:24: Ποντικός
 01:25 - 03:24: Βουβάλι
 03:25 - 05:24: Τίγρης
 05:25 - 07:24: Κουνέλι
 07:25 - 09:24: Δράκος
 09:25 - 11:24: Φίδι
 11:25 - 13:24: Άλογο
 13:25 - 15:24: Πρόβατο
 15:25 - 17:24: Πίθηκος
 17:25 - 19:24: Πετεινός
 19:25 - 21:24: Σκύλος
 21:25 - 23:24: Γουρούνι 00:25 - 02:24: Ποντικός
 02:25 - 04:24: Βουβάλι
 04:25 - 06:24: Τίγρης
 06:25 - 08:24: Κουνέλι
 08:25 - 10:24: Δράκος
 10:25 - 12:24: Φίδι
 12:25 - 14:24: Άλογο
 14:25 - 16:24: Πρόβατο
 16:25 - 18:24: Πίθηκος
 18:25 - 20:24: Πετεινός
 20:25 - 22:24: Σκύλος
 22:25 - 00:24: Γουρούνι

 Κατηγοριοποίηση των 12 ζωδίων 
Ζώδια της δύναμης
 Ποντικός
 Βουβάλι
 Τίγρης
 Δράκος
 Φίδι
 Πίθηκος

Ζώδια της αγάπης
 Κουνέλι
 Άλογο
 Πρόβατο
 Πετεινός
 Σκύλος
 Γουρούνι

 Οι τέσσερις Τριάδες των ζώων 

 Η πρώτη τριάδα 
Η πρώτη τριάδα αποτελείται από τους Ποντικό, Δράκο και Πίθηκο. Η ομάδα δίνει στα ζώδια ηγετικά χαρακτηριστικά και τα κάνει ισχυρά άτομα, ικανά για μεγάλο καλό και μεγάλο κακό. Η ενέργεια που εκπέμπουν τα άτομα αυτής της ομάδας είναι πλήρης και απρόβλεπτη.

 Η δεύτερη τριάδα 
Η δεύτερη τριάδα αποτελείται από τους Βουβάλι, Φίδι και Πετεινό. Η ομάδα βοηθάει τα τρία ζώδια να κατακτήσουν την ζωή μέσα από σκληρή δουλειά, και αργή αλλά σταθερή κατοχή ενέργειας. Τα άτομα αυτής της ομάδας αν και έχουν δεδομένο τρόπο σκέψης, είναι άριστα στον σχεδιασμό και την υλοποίηση οποιουδήποτε στόχου. 

 Η τρίτη τριάδα 
Η τρίτη τριάδα αποτελείται από τους "Τίγρη, Άλογο και Σκύλο. Η ομάδα αναγκάζει τα ζώδια αυτά να αναζητήσουν την πραγματική αγάπη και να ενδιαφερθούν για τον άνθρωπο. Τα άτομα αυτής της ομάδας είναι οραματιστές, προικισμένοι με επικοινωνιακά χαρίσματα και γεμάτοι πάθος για τη ζωή.

 Η τέταρτη τριάδα 
Η τέταρτη τριάδα αποτελείται από τους Κουνέλι, Πρόβατο, Γουρούνι. Η επίδραση της ομάδας κάνει τα ζώδια αυτά όμορφα, εκλεκτικά. Πάντα αναζητούν το καλό και το αισθητικά όμορφο στη ζωή. Η ήρεμη φύση των ατόμων αυτής της ομάδας τους δίνει ηγετικές αλλά και καλλιτεχνικές ιδιότητες.

 Θρύλοι για την δημιουργία της Κινέζικης αστρολογίας 
Υπάρχουν πολλοί θρύλοι που αναφέρονται στο Κινέζικο ωροσκόπιο και ειδικά στον τρόπο με τον οποίο επιλέχθηκε η σειρά των ζωδίων. Ο πιο δημοφιλής θρύλος αναφέρει τα εξής:

Οι Κινέζοι θεοί αποφάσισαν να σχεδιάσουν ένα αστρολογικό σύστημα για να βοηθήσουν τους ανθρώπους. Αποφάσισαν να επιλέξουν 12 ζώα τα οποία θα αναπαριστούσαν τα 12 ζώδια. Έτσι οργάνωσαν έναν αγώνα δρόμου ανάμεσα σε όσα ζώα ήθελαν να συμμετέχουν.

Ο αγώνας ξεκίνησε και όλα τα ζώα έφτασαν στην όχθη ενός ποταμού που έπρεπε να διασχίσουν. Τότε ο Ποντικός πρότεινε στην γάτα να ανέβουν στην πλάτη του Βουβαλιού που ετοιμαζόταν να μπει στο ποτάμι. Έτσι και έγινε. Λίγο πριν όμως φτάσουν στην απέναντι όχθη ο Ποντικός με μια απότομη κίνηση πέταξε την γάτα στο ποτάμι΄. Έπειτα πήδηξε γρήγορα στην ακτή και πέρασε την γραμμή του τερματισμού πρώτος. Ακολούθησε το βουβάλι στη δεύτερη θέση. Τελευταίο τερμάτισε το γουρούνι. Την 13η θέση κατέλαβε η γάτα που από τότε ορκίστηκε αιώνιος εχθρός του ποντικού. 

Ένας άλλος θρύλος αναφέρει ότι η Κινέζικη αστρολογία είναι δημιούργημα του Βούδα ο οποίος ανακοίνωσε ότι θα αναληφθεί στους ουρανούς και κάλεσε όλα τα ζώα για να τον τιμήσουν. Μόνο όμως δώδεκα ζώα ειδοποιήθηκαν έγκαιρα και ο Βούδας τους για να τα ανταμείψει έδωσε τα ονόματα τους στις ώρες, τις ημέρες, τους μήνες και τα έτη.

 Βλέπε ακόμα 
 Ποντικός (Κινέζικο ζώδιο)
 Βουβάλι (Κινέζικο ζώδιο)
 Τίγρης (Κινέζικο ζώδιο)
 Κουνέλι (Κινέζικο ζώδιο)
 Δράκος (Κινέζικο ζώδιο)
 Φίδι (Κινέζικο ζώδιο)
 Άλογο (Κινέζικο ζώδιο)
 Πρόβατο (Κινέζικο ζώδιο)
 Πίθηκος (Κινέζικο ζώδιο)
 Πετεινός (Κινέζικο ζώδιο)
 Σκύλος (Κινέζικο ζώδιο)
 Γουρούνι (Κινέζικο ζώδιο)

 Παραπομπές 

 Πηγές 


 Εξωτερικοί σύνδεσμοι 

Κινέζικη αστρολογία - Κινέζικο ωροσκόπιο

Κατηγορία:Αστρολογία
Κατηγορία:Πολιτισμός της Κίνας
Κατηγορία:Ταοϊσμός
Κατηγορία:Μαντεία